ครม.อนุมัติ ตั้ง คกก.บริหารงานองค์กรอิสระ ให้ความเห็นแก้มาบตาพุด
&nbsp;โพสต์ทูเดย์ - ครม.เห็นชอบการตั้งคณะกรรมการบริหารงานองค์กรอิสระ เป็นผู้ให้ความเห็นด้านสิ่งแวดล้อมและสุขภาพ ตามมาตรา 67 วรรค 2&nbsp;&nbsp;
12 ม.ค. 2553

โพสต์ทูเดย์ - ครม.เห็นชอบการตั้งคณะกรรมการบริหารงานองค์กรอิสระ เป็นผู้ให้ความเห็นด้านสิ่งแวดล้อมและสุขภาพ ตามมาตรา 67 วรรค 2  
นายอภิสิทธิ์ เวชชาชีวะ นายกรัฐมนตรี กล่าวว่า ที่ประชุมคณะรัฐมนตรีมีมติเห็นชอบระเบียบสำนักนายกรัฐมนตรี ว่าด้วยการตั้งคณะกรรมการบริหารงานองค์กรอิสระ เป็นผู้ให้ความเห็นด้านสิ่งแวดล้อมและสุขภาพ ตามมาตรา 67 วรรค 2 กรณีโครงการนิคมอุตสาหกรรมมาบตาพุด โดยมอบหมายให้คณะกรรมการกฤษฎีกาพิจารณาร่างกฎหมายอยู่ โดยเรื่องนี้ถือว่าการบังคับใช้ของกฎหมายดูแลสิ่งแวดล้อมและสุขภาพได้สมบูรณ์แล้ว ซึ่งอยู่ที่เอกชนว่าจะตัดสินใจร่วมลงทุนต่อไปหรือไม่ ส่วนกฎหมายสิ่งแวดล้อมเดิมของกระทรวงทรัพยากรธรรมชาติและสิ่งแวดล้อม จะพิจารณาว่าควรถอนกฎหมายนี้หรือไม่ และนำกลับมาให้คณะรัฐมนตรีพิจารณาอีกครั้ง วันที่ 19 มกราคมนี้